En Dialäkt - odr aun ä Mundart - isch e Variante vo dr mänschliche Sproch wo vunere bstimmti Grupp vo Mänsche bnutzt wird. Des cha sich um e régionali oder au e soziali Variante (z. B. s Patrizierbärndütsch) vonäre Sprâch handle. I dr Sprochwüsseschaft gälte wege dem au Standardsproche als Dialäkt, trotz dass si kodifizierti un prestigiöseri Variante sin. D Ûrsprungssprâch vome Dialäkt muess nüt e Standardsprâch sy - im Fall vom alemannische Diäläkt ischs s Altalemannisch. Fryli stât hütt s Alemannisch unter starchem Yfluss un Âpassigsdruck vo dr Standardsprâch. S git au Dialekt, wo nyt mit ere Standardsproch z due hän - so diä altgriächische Dialäkt bis ins 4. Jh. v. Chr. oder s Alemannisch im Mittelalter.